cyanic-selkie/wikianc huggingface dataset:
பிருங்கத்வனி
பிருங்கத்வனி இராகம் கருநாடக இசையில் பயன்படும் இராகங்களில் ஒன்றாகும். இது 62 ஆவது மேளகர்த்தா இராகமாகிய, "ருத்ர" என்றழைக்கப் படும் 11வது சக்கரத்தின் 2வது மேளமாகிய ரிஷபப்பிரியா இராகத்தின் ஜன்னிய இராகம் ஆகும்.
பிருங்கத்வனி இராகத்தில் ஷட்ஜம், அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:ரிஷபப்பிரியாவின் ஜன்னிய இராகங்கள்
முதுகுருகு
முதுகுருகு என்னும் நூல் பெயரளவில் தெரியவரும் நூல்களில் ஒன்று. இறையனார் களவியல் உரை இந்த நூலைக் குறிப்பிடுகிது. அது இந்த நூலைத் தலைச்சங்க காலத்து நூல் எனக் குறிப்பிடுகிறது. இந்த நூல் இப்போது இல்லை,
ஒப்புநோக்கப் பாடல்
1 2
அடிக்குறிப்பு
பகுப்பு:மறைந்த தமிழ் நூல்கள்
நொய்டா
நொய்டா (இந்தி: नोएडा, உருது: نوئڈا, உச்சரிப்பு: Noeḍâ) இந்தியாவின் உத்தர பிரதேச மாநிலத்தின் கௌதம புத்தா நகர் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். மாவட்டத்தில் மிக உயர்ந்த அரசாங்க அதிகாரி அலுவலகம், மாவட்ட நீதிபதி அலுவலகம் ஆகியவை நொய்டாவிலேயே உள்ளன. நொய்டா நகரம் நொய்டா-தத்ரி விதான் சபா (மாநில சட்டமன்ற) தொகுதியில் மற்றும் கவுதம் புத் நகர் மக்களவை (நாடாளுமன்ற) தொகுதியின் ஒரு பகுதியாக உள்ளது. இந்தியாவின் சுத்தமாக நகரங்களின் வரிசையில் நொய்டா 17 வது இடத்தில் உள்ளது குறிப்பிடத்தக்கது. பண்டிட் தீனதயாள் உபாத்தியாயா தொல்லியல் நிறுவனம் 2019-இல் நிறுவப்பட்டது. இவ்வூரில் புகழ்பெற்ற சுவாமி நாராயண் அக்சர்தாம் கோயில் உள்ளது.
பெயர் காரணம்
புதிய ஒக்லா தொழிற்துறை முன்னேற்றப் பகுதி எனப் பொருள்படும் ஆங்கில வார்த்தை New Okhla Industrial Development Area அல்லது New Okhla Industrial Development Authority என்பதிலிருந்து NOIDA எனப் பெயர் பெற்றது. 1976 ஆம் ஆண்டு முதல் ஏப்ரல் 17 ஆம் நாள் "நொய்டா தினம்" என்று நிர்வாக நடைமுறைக்கு வந்து இன்றளவும் கொண்டாடப்படுகிறது.
புவியியல் அமைவிடம்
நொய்டா உத்தர பிரதேச மாநிலத்தின் கவுதம் புத் நகர் மாவட்டத்தில் அமைந்துள்ளது. நொய்டா புது தில்லிக்கு 20 கிலோ மீட்டர் (12 மைல்) தென்கிழக்கில் உள்ளது. நொய்டா யமுனா நதியின் நீர்ப்பிடிப்பு பகுதியில் கீழ் வருகிறது. காய்கறிகள், கரும்பு, கோதுமை போன்ற பணப் பயிர்கள், தேக்கு மற்றும் தானியங்கள் வளர ஏற்ற கரிசல் மண் கொண்டுள்ளது. நகரமயமாக்கலால் காய்கறிகள் மற்றும் பழங்கள் இப்போது முக்கிய பயிர்களாக உள்ளன.
பொருளாதாரம்
நொய்டா ஒரு திரைப்பட நகரம் ஆகும். இங்கு முக்கிய செய்தி தொலைக்காட்சிகளான ஜீ நியூஸ், என்டிடிவி, ஐபிஎன், சிஎன்பிசி மற்றும் பல செய்தி தொலைக்காட்சிகள் இங்குதான் உள்ளன.
குறிப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:கௌதம புத்தா நகர் மாவட்டம்
அமராபுரம், ஆந்திரப் பிரதேசம்
அமராபுரம் அல்லது அமரபுரா (Amarapura or Amarapuram) என்பது இந்தியா வின் ஆந்திரப்பிரதேச மாநிலத்தில் உள்ள அனந்தபூர் மாவட்டத்தில் உள்ள ஒரு நகரம் ஆகும்.
புவியியல் அமைப்பு
14.1333° வடக்கு 76.9833° கிழக்கு 15°.04  வடக்கு 79°54 கிழக்கு என்ற அடையாள ஆள்கூறுகளில் அமரபுரம் பரவியுள்ளது. மேலும் கடல்பட்டத்தில் இருந்து சராசரியாக் 603 மீட்டர்கள் உயரத்தில் இந்நகரம் உள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி : அமராபுரம் மண்டலத்தில் 10,554 குடும்பத்தினரைச் சேர்ந்த 52,717 பேர் வசித்தனர். இம்மக்கள் தொகையில் 26,854 பேர் ஆண்கள் மற்றும் 25,863 பேர் பெண்கள் ஆவர்.
ஆறுவயதிற்குக் குறைவான சிறுவர்கள் 7136 பேர் இருந்தனர். அவர்களில் 3663 சிறுவர்கள் மற்றும் 3473 பேர் சிறுமிகள் ஆவர்.
23186 பேர் கல்வியறிவு பெற்றிருந்தனர்.
மேற்கோள்கள்
பகுப்பு:அனந்தபூர் மாவட்டம் பகுப்பு:ஆந்திர ஊர்களும் நகரங்களும் பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
நளி (இராசி)
நளி (இராசியின் குறியீடு:, சமசுகிருதம்: விருச்சிகம்) என்பது தேள் என்ற பொருள் கொண்டு 12 இராசிகளில் எட்டாவது இராசியாக கருதப்படுகிறது. இது விண்ணின் 210 முதல் 240 பாகைகளை குறிக்கும் (210°≤
λ
<240º).
மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் கார்த்திகை மாதம் நளிக்கு உரிய மாதமாகும். எனவே இது கிரெகோரிய நாட்காட்டியின் நவம்பர் மாத பிற்பாதியும், திசம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது
மேற்கத்திய சோதிடம்
மேற்கத்திய சோதிட நூல்கள் படி அக்டோபர் 23 முதல் நவம்பர் 21 வரை (இரு நாட்களும் உட்பட) பிறந்தோரை நளி அல்லது விருச்சிக இராசியினர் என்று அழைப்பர்.
புற இணைப்புகள்
பகுப்பு:தமிழ் மாதங்கள் பகுப்பு:இராசிகள்
சைப்பிரசில் சுற்றுலா
சைப்பிரசில் சுற்றுலா (Tourism in Cyprus) அந்நாட்டின் பொருளாதாரத்தில் ஆதிக்கம் செலுத்துகிறது. மேலும், இது பல ஆண்டுகளாக சைப்பிரசு கலாச்சாரத்தையும் அதன் பன்னாட்டு / பன்முக கலாச்சார வளர்ச்சியையும் கணிசமாக மாற்றியுள்ளது. 2006 ஆம் ஆண்டில், சுற்றுலாத் துறை மொத்த உள்நாட்டு உற்பத்தியில் 10.7% பங்களித்தது. இது மொத்தம் 5,445.0 மில்லியன் அமெரிக்க டாலர்களை ஈட்டியது. அதே ஆண்டில், மொத்த வேலைவாய்ப்பு 113,000 வேலைகள் என மதிப்பிடப்பட்டுள்ளது. ஆண்டுக்கு கிட்டத்தட்ட 4 மில்லியன் சுற்றுலாப் பயணிகளின் வருகையுடன், இது உலகின் 40 வது பிரபலமான இடமாகும். இருப்பினும், உள்ளூர் மக்கள்தொகையின் தனிநபர் 6 வது இடத்தில் உள்ளது. சைப்பிரசு 1975 முதல் உலக சுற்றுலா அமைப்பின் முழு உறுப்பினராக இருந்து வருகிறது. thumb| அகமாசில் அவகாசு ஜார்ஜ் வலது|thumb| கோடையில் புரோட்டாரசு கடற்கரை
வரலாறு
1974 ஆம் ஆண்டில் சைப்பிரசின் மீது துருக்கி படையெடுக்கும் வரை வரோசா, பமகுஸ்டா போன்ற பகுதிகள் சைப்பிரசின் மிகவும் பிரபலமான இடமாகவும், உலகின் மிகவும் பிரபலமான இடமாகவும் இருந்தது.
நாடு வாரியாக வருகை
thumb| கிரேக்கத்தின் பாறை (பின்னணி), முன்புறத்தில் சரசென் பாறை 2018 ஆம் ஆண்டில் சைப்பிரசில் மொத்த சுற்றுலாப் பயணிகளின் எண்ணிக்கை 3,938,625 என்ற எண்ணிக்கையில் இருந்தது. குறுகிய கால அடிப்படையில் பெரும்பாலான பார்வையாளர்கள் சைப்பிரசுக்கு வருகிறார்கள்.
2015 ஆம் ஆண்டில் சுற்றுலா மற்றும் சுற்றுலாத் துறையில் மொத்த முதலீடு EUR273.7mn அல்லது மொத்த முதலீடுகளில் 14.0% என்று தீவின் உலக சுற்றுலா மற்றும் சுற்றுலா கவுன்சில் 2016 அறிக்கை கோடிட்டுக் காட்டுகிறது. இது 2016 ஆம் ஆண்டில் 5.3% ஆகவும், அடுத்த பத்து ஆண்டுகளில் 2.9% pa ஆகவும் 2026 ஆம் ஆண்டில் EUR384.6mn ஆக உயர்ந்துள்ளது.
சமீபத்திய படி கேபீஎம்ஜியின் தரவுகளின்படி சைப்பிரசில் சுற்றுச்சூழல் கல்விக்கான அறக்கட்டளையின் கீழ் வரும் நீலக் கொடி கடற்கரைகளின் அடர்த்தியான செறிவு உள்ளது. அவை தீவின் கிழக்குப் பகுதியில் அதிகம் அமைந்துள்ளது.
தீவுக்கு சர்வதேச கண்ணோட்டம் இருப்பதால் ஆங்கிலம் என்பது உலகளாவிய மொழியாக இருக்கிறது. பிரஞ்சு மற்றும் ஜெர்மன் மொழிகளும் சுற்றுலாத் துறையில் நன்கு பேசப்படுகின்றன. கிரேக்க மற்றும் துருக்கியர்கள் முறையே கிரேக்க-சைப்ரியாட் மற்றும் துருக்கிய-சைப்ரியாட் சமூகங்கள் பேசும் முக்கிய மொழிகளாக இருக்கின்றன.
சைப்பிசில் வசிப்பவர்களில் 49.9% பேர் பட்டதாரிகளாக இருப்பதால், அயர்லாந்திற்குப் பிறகு ஐரோப்பாவில் அதிகம் படித்த நாடு என்று 2012 இல் யூரோஸ்டாட் தெரிவித்துள்ளது. 2013 ஆம் ஆண்டில், மற்ற மூன்று ஐரோப்பிய ஒன்றிய உறுப்பு நாடுகள் மட்டுமே சைப்பிரசை விட கல்வியில் அதிக பொது நிதியை முதலீடு செய்தன. இது மொத்த உள்நாட்டு உற்பத்தியின் பங்கால் அளவிடப்படுகிறது (5.0% ஐரோப்பிய ஒன்றிய சராசரியுடன் ஒப்பிடும்போது 6.5%).
சைப்பிரசு சுற்றுலா அமைப்பு (CTO)
சைப்பிரசு சுற்றுலா அமைப்பு, பொதுவாக சி.டி.ஓ என சுருக்கமாகவும், கிரேக்க மொழியில் கோட் எனவும் அழைக்கப்படுகிறது. இது ஒரு அரை-அரசு அமைப்பாகும், இது தொழில் நடைமுறைகளை மேற்பார்வையிடுவதற்கும், தீவை வெளிநாடுகளில் சுற்றுலா தலமாக ஊக்குவிப்பதற்கும் பொறுப்பேற்றுக் கொண்டுள்ளது. 2007 ஆம் ஆண்டில் இந்த அமைப்பு இதற்காக €20 மில்லியனை செலவிட்டது. 2019 ஆம் ஆண்டில் இந்த அமைப்பிற்குப் பதிலாக அரசாங்கம், சுற்றுலா துணை அமைச்சகத்திற்கு பொறுப்பினை மாற்றியது. இது சி.டி.ஓ விஇன் சொத்துக்கள் மற்றும் பொறுப்புகளை ஏற்றுக்கொண்டது.
வெளி இணைப்புகள்
பகுப்பு:சுற்றுலா
பிரணவப்பிரியா
பிரணவப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 57 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 3 ஆவது மேளமாகிய சிம்மேந்திரமத்திம இராகத்தின் ஜன்னிய இராகம் ஆகும்.
இலக்கணம்
thumb|right|300px|பிரணவப்பிரியா ஆரோகண சுரங்கள் C யிலிருந்து தொடக்கம் thumb|right|300px|பிரணவப்பிரியா அவரோகண சுரங்கள் C யிலிருந்து தொடக்கம்
ரோமியோ அண்ட் ஜூலியட்
ரோமியோ அண்ட் ஜூலியட் இது ஒரு சிங்கப்பூர் நாட்டு தமிழ்மொழித் தொலைக்காட்சி தொடர் ஆகும். இந்த தொடர் 6 சனவரி 2020 முதல் தில்லானா என்ற தொடர் ஒளிபரப்பான நேரத்திற்கு பதிலாக திங்கள் முதல் வியாழன் வரை சிங்கப்பூர் நாட்டு நேரப்படி இரவு 9 மணிக்கு வசந்தம் தொலைக்காட்சியில் ஒளிபரப்பாகி மார்ச் 6, 2020 ஆம் ஆண்டு 37 அத்தியாயங்களுடன் நிறைவு பெற்றது.
இந்த தொடரில் கதையின் நாயகனாக தவனேஷன் என்பவர் நடிக்க இவருக்கு ஜோடியாக மகாலட்சுமி மற்றும் மிலேனா ஆகியோர் நடிக்க வர்மன், மஞ்சரி, விக்னேஸ்வரி, ராஜேஸ்கண்ணன், வீரகவான் போன்றோர் துணைக் கதாபாத்திரத்தில் நடித்துள்ளார்கள்.
கதை சுருக்கம்
இந்த தொடரின் கதை இரு காதால் ஜோடிகள் சந்தோஷமாக காதலித்துக்கொண்டு இருக்கும் தருணத்தில் குடும்பத்தின் கட்டாயத்தால் காதலித்த பெண்ணை விட்டுவிட்டு வேறு ஒரு பெண்ணை காதலிக்கும் கதாநாயகன். அந்த தருணம் முதல் காதலி இவர்களுக்கு குறுக்கே வர ஒரு நாள் இரண்டு பெண்ணையும் பிரிய நெருடுகிறது. அங்கேயும் போகமுடியாமல் இங்கேயும் போகமுடியாமல் தவிக்கும் கதாநாயகன். நீயா நானா என போட்டி போடும் காதலிகள் இதற்க்கு நடுவில் காதலன். இதில் எந்த காதல் வெல்லும் என்பது தான் கதை.
வெளி இணைப்புகள்
பகுப்பு:வசந்தம் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
நொச்சிகுளம் சாஸ்தா கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனைத்துலக நோய்கள் வகைப்பாடு - 10
இப்பதிப்பை உருவாக்கும் வேலைகள் 1983இல் ஆரம்பித்து 1992இல் நிறைவுபெற்றது. நோய்களுக்கான குறியீட்டுப் பட்டியலில் அ.நோ.வ-9இல் இல்லாதவை புதிதாகச் சேர்க்கப்பட்டது. இதுவே தற்போது பயன்பாட்டில் உள்ள நோய்கள் வகைப்பாட்டு முறையாகும், எனினும் நாடுகளுக்குத் தக்கவாறு இவற்றில் சிறுசிறு மாற்றங்கள் ஏற்படுத்தப்பட்டுள்ளன.
பட்டியல்
அனைத்துலக நோய்கள் வகைப்பாடு - 10 பட்டியல் (ICD-10).
மேற்கோள்
பகுப்பு:நோய்கள்
நீண்ட வால் பக்கி
thumb| ஆண் சி. சி. கிளைமாகுரசு [[காம்பியா]] நீண்டவால் பக்கி (long-tailed nightjar)(கேப்ரிமுல்கசு கிளைமாகுரசு) என்பது பக்கி குடும்பமான கேப்ரிமுகிடேவினைச் சார்ந்த சிற்றினமாகும். இது ஆப்பிரிக்காவில் அங்கோலா, பெனின், புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டி வார், எரித்திரியா, எத்தியோப்பியா, காபோன், காம்பியா, கானா, கினியா, கினி-பிசாவ், கென்யா, லைபீரியா, மாலி, மூரித்தானியா, நைஜர், நைஜீரியா, செனிகல், சியரா லியோனி, சூடான், தன்சானியா, டோகோ மற்றும் உகாண்டா ஆகிய நாடுகளில் காணப்படுகிறது.
உலகம்
உலகம் (ஆங்கிலம்: World) எனப்படுவது அனைத்து மனித நாகரிகத்தையும் குறிப்பதாகும். குறிப்பாக மனித அனுபவம், வரலாறு, அல்லது பொதுவாக மனிதர் நிலையைக் குறிப்பதாகும். பொதுவாக உலகெங்கும் எனக் குறிப்பது புவியின் எப்பாகத்திலும் என்பதாகும். பொதுவாக உலகம் அண்டத்தின் மனிதர் வாழத்தக்க கோள்களையும் குறிக்கிறது.
மெய்யியல் உரைகளில் உலகம்: சமயவுரைகளில், உலகம் பொதுவாக பொருண்மிய, வெறுக்கத்தக்க ஒன்றாகவும் வானுலக, ஆன்மிய அல்லது புனித உலகத்திற்கு எதிரானதாகவும் கையாளப்படுகிறது. இந்து சமயத்தில் ஏழு மேல் உலகங்களும் ஏழு கீழுலங்களும் உள்ளதாக குறிப்பிடப்படுகிறது.
உலக வரலாறு என முதல் நாகரிகம் துவங்கியதிலிருந்து ஐந்தாயிரம் ஆண்டுகள் புவிசார் அரசியல் நிகழ்வுகள் தொடர்ந்து இன்றைய நிகழ்வுகள் வரை தொகுக்கப்படுகின்றன.
உலக மக்கள் தொகை எந்தவொருக் காலத்தும் உள்ள அனைத்து மக்கள் தொகைகளின் மொத்தமாகும்; இதேபோல, உலகப் பொருளியல் நிலை அனைத்துச் சமூகங்களின் (நாடுகளின்) பொருளியல் நிலைகளின் மொத்தமாகும். உலகமயமாதல் என்ற சொல் உலகத்தின் அனைத்துப் பகுதிகளிலும் பண்பாடுகள் ஒன்றையொன்று ஏற்றுக் கொள்வதாகும். உலகப் போட்டிகள், மொத்த உலக உற்பத்தி, உலகக் கொடிகள் போன்ற சொற்களில் உலகம் தற்போதுள்ள இறைமையுள்ள நாடுகளின் மொத்தம் அல்லது கூட்டு என்பது உள்ளீடாகும்.
உலக சமயம், அனைத்துலக மொழிகள், உலக அரசு, மற்றும் உலகப் போர் என்பவற்றில் உலகம் பன்னாட்டு அல்லது பலகண்டத்து வீச்சைக் குறிப்பிடுகிறது; இங்கு முழுமையான உலகமும் பங்கேற்பது தேவையில்லை.
உலக நிலப்படம் மற்றும் உலக தட்பவெப்பநிலை போன்றவற்றில், உலகம் புவியாகிய கோளைக்  குறிக்கிறது.
வெளி இணைப்புகள்
பகுப்பு:புவி பகுப்பு:உலகம்
ச. சாமுவேல்
'''ச. சாமுவேல்''' என்பவர் ஒரு முன்னோடி அறிவியல் தமிழ் எழுத்தாளர் ஆவார். இவர் பல உயிரியல், மருத்துவத்துறை நூல்களை எழுதியதுடன் இரஞ்சிதபோதினி என்ற இதழையும் நடத்தி உள்ளார் இவர் பர்மாவில் இரங்கூன் நகரில் ஒரு கல்லூரியில் தலைமை ஆசிரியாராகக் கடமைபுரிந்துள்ளார்..
மேற்கோள்கள்
பகுப்பு:அறிவியல் தமிழ் எழுத்தாளர்கள்
பின்லாந்து தமிழர்
பின்லாந்து தமிழர் எனப்படுவோர் தமிழ்ப் பின்புலத்துடன் பின்லாந்து நாட்டில் வசிப்பவர்கள் ஆவர். பின்லாந்து நாட்டில் சில நூறு தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.
தமிழில் கவேவலா
முதன்மைக் கட்டுரை: கலேவலா
கலேவலா (Kalevala) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். கலேவலா தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.
பகுப்பு:நோர்டிக் நாடுகளில் தமிழர்
உஷாகல்யாணி
உஷாகல்யாணி இராகம் கருநாடக இசையில் பயன்படும் இராகங்களில் ஒன்றாகும். இது 53வது மேளகர்த்தா இராகமாகிய, "பிரம்ம" என்றழைக்கப் படும் 9வது சக்கரத்தின் 5வது மேளமாகிய கமனாச்ரமாவின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) காகலி நிஷாதம்  (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:கமனாச்ரமாவின் ஜன்னிய இராகங்கள்
பெரியப்பட்டி அனுமந்தராயசாமி கோயில்
பெரியப்பட்டி அனுமந்தராயசாமி கோயில் தமிழ்நாட்டில் நாமக்கல் மாவட்டம், பெரியப்பட்டி என்னும் ஊரில் அமைந்துள்ள ஆஞ்சநேயர் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருவள்ளுவர் விருது
திருவள்ளுவர் விருது (Thiruvalluvar Award) என்பது பண்டைய கவிஞர்-தத்துவஞானி, உலகப் பொதுமறை தந்த திருவள்ளுவரின் நினைவாக இந்தியாவின் தமிழக மாநில அரசு வழங்கும் ஆண்டு விருது ஆகும். இந்த விருது திருக்குறள் இலக்கியத்திற்கும் அதன் தத்துவத்திற்கும் சிறப்பான பங்களிப்பைச் செய்தவர்களுக்கு வழங்கப்படுகிறது. இந்த விருதானது 1986ஆம் ஆண்டு முதல் ஒவ்வொரு ஆண்டும் ஜனவரி மாதத்தில், தமிழக அரசு திருவள்ளுவர் தினமாக கடைபிடிக்கப்படும் தை மாதத்தின் 2வது நாளில் வழங்கப்படுகிறது. இந்த விருது தமிழ் மேம்பாட்டு ஆணையத்தின் சார்பாக வழங்கப்படுகிறது.
விருது
திருவள்ளுவர் விருதினை பெறுபவருக்கு 100,000  பணமும் 1- பவுன் தங்கப் பதக்கம், மற்றும் சான்று வழங்கப்படும். விருதில் முதலில் 10,000 ரொக்கப் பரிசு மட்டுமே வழங்கப்பட்டது. 1991ஆம் ஆண்டு முதல், பரிசுத் தொகை 20,000 ஆக உயர்த்தப்பட்டது. பின்னர் 1999ஆம் ஆண்டு முதல், பரிசுத் தொகை மீண்டும் தற்போதைய 100,000 ஆக உயர்த்தப்பட்டது.
வெளி இணைப்புகள்
பகுப்பு:தமிழக விருதுகள் பகுப்பு:இந்திய விருதுகள் பகுப்பு:தமிழர் பண்பாடு பகுப்பு:திருக்குறள்
பர்னபா
பர்னபா (Βαρναβᾶς), இயற்பெயர் யேசேப்பு, என்பவர் ஆதி கிறித்தவரும் இயேசுவின் சீடர்களுல் ஒருவரும் ஆவார். திருத்தூதர் பணிகள் 4:36இன் படி இவர் சைப்பிரஸில் வாழ்ந்த யூதராவார். திருத்தூதர் பணிகள் 14:14 இவரையும் ஒரு திருத்தூதர் எனக்குறிக்கின்றது. இவரும் பவுலும் திருத்தூது பயணங்கள் மேற்கொண்டு யூத கிறித்தவர்களிடம் புறவினத்தாரான கிறித்தவர்களுக்காக பரிந்து பேசினர். இவர்கள் இருவரும் எருசலேம் சங்கத்தில் கலந்து கொண்டனர். பர்னபா மற்றும் பவுல் அனத்தோலியாவில் தொழுகைக் கூடங்களுக்கு வந்திருந்த புறிவினத்தார் பலரை மனந்திருப்பினர்.
பர்னபாவைக்குறிது திருத்தூதர் பணிகள் நூலிலும் பவுலின் திருமுகங்களிலும் காணக்கிடைக்கின்றது. திர்தூளியன் இவரை எபிரேயருக்கு எழுதிய திருமுகத்தின் ஆசிரியர் எனக்குறிக்கின்றார்., ஆயினும் இதற்கு எவ்வித சான்றும் இல்லை.
சுமார் கி.பி 61இல் பர்னபா மறைசாட்சியாக சைப்பிரஸில் கொல்லப்பட்டார் என்பது மரபு. இவர் சைப்பிரஸ் மரபுவழி திருச்சபையினை நிறுவியவர் என நம்பப்படுகின்றது. கத்தோலிக்க திருச்சபையின் பொது நாள்காட்டியில் இவரின் விழா நாள் ஜூன் 11ஆம் ஆகும்.
கொலோசையர் (நூல்) 4இன் அடிப்படையில் பர்னபா, மாற்குவின் உறவினர் என நம்பப்படுகின்றது. சில மரபுகளின் படி எழுபது சீடர்களில் ஒருவராகக்கருதப்படும் அரிஸ்தோபுலுஸ் பர்னபாவின் சகோதரராக நம்பப்படுகின்றது.
மேற்கோள்கள்
பகுப்பு:எழுபது சீடர்கள் பகுப்பு:61 இறப்புகள் பகுப்பு:கிறித்தவ இறைவாக்கினர்கள் பகுப்பு:பவுலின் திருமுகங்களில் வரும் நபர்கள்
இந்திய உருவப்படக்கலை
இந்திய உருவப்படக்கலை; இந்தியாவில் உருவப்படக்கலை மிகத் தொன்மையான காலத்திலிருந்தே பயின்று வருகிறது. பண்டைக்கால இலக்கியங்களில் இக்கலையைப் பற்றிய குறிப்புகள் பல உள்ளன. பண்டைக்கால உருவப்படம் ஒன்றேனும் இப்போது இல்லையாதலால் அவற்றின் கலையமப்பைப் பற்றி நாம் அறிந்துகொள்ள முடியவில்லை. பௌத்தம் போன்ற சமயங்களின் தோற்றத்தால் கலைத் துறையில் பல மாற்றங்கள் நிகழ்ந்தன. கலையானது சமயக் கோட்பாடுகளின் குறியீடாகவும் ஆன்மிகக் கொள்கையின் அறிகுறியாகவும் ஆக்கப்பட்டது. தனிப்பட்டோர் தம் உருவ நினைவுச் சின்னங்களை உண்டாக்கி வைத்துக் கொள்வதில் நாட்டம் செலுத்தவில்லை. ஓவியக்கலை பெரும்பாலும் கோயில்களையும் அரண்மனைகளையும் அழகு செய்யப் பயன்படுத்தப்பட்டது. சமயக்கதைகளும் கற்பனைக் காட்சிகளும் ஓவியர்களால் சித்தரிக்கப்பட்டன. உருவப்படக்கலை பொதுக்கலையாக வளர்வதற்கு ஏற்ற வாய்ப்பில்லை. மொகலாயராட்சி தொடங்கியபின் உருவப்படக்கலை பெருஞ்சிறப்புப் பெறலாயிற்று. அவர்கள் தங்களுடைய உருவப்படங்களை எழுதி வைத்துக்கொள்வதில் விருப்பம் மிக்கவர்களாக இருந்தார்கள். ஆகவே இக்கலைக்கு அவர்கள் பேராதரவு தந்தார்கள். இந்திய ஓவியரும் பாரசீக ஓவியரும் இக்கலையில் தம் திறமையைச் செலுத்தி, மன்னரின் ஆதரவும் பெருங்குடிமக்களின் ஆதரவும் இருந்தமையால் ஆர்வத்தோடு இதனை வளர்ந்த்தனர். இந்தியாவிற்கே இயல்பான வரிப்பட முறையைக் கையாண்டு சிற்றோவியங்களாகப் பல உருவப்படங்களை வரைந்தனர். 1526-ல் இந்தியாவில் மொகலாயராட்சியை நிறுவிய பாபர் முதல் 1862-ல் இறந்த கடைசி மொகலாய மன்னர் வரையிலுள்ள எல்லா மன்னர்களின் உருவப்படங்களையும் தீட்டினர். மற்றும் தோடர்மால், ராஜா பீர்பால் முதலான அமைச்சர்கள், அறிஞர்கள், சமய குருக்கள், இளவரசர்கள், அரச சபையினர் பாடகர்கள், நடனமங்கையர், வீரர்கள், வெளிநாட்டிலிருந்து வந்தவர்கள் முதலிய பல்வேறு திறத்தவர்களின் உருவப்படங்களையும் வரைந்தனர்.
பிரிட்டிஷ் கலைக்காட்சி மண்டபத்தில் வைக்கப்பட்டிருக்கும் பாபரின் உருவப்படமும் கல்கத்தாப் பொருட்காட்சி சாலையில் வைக்கப்பட்டிருக்கும் பாரசீகக் கவிஞர் சாஹதீ, அக்பரின் அரசாஙக்த் தலைமைக் கவிஞர் பெய்சீ, முகமது நவாபு, ஜஹாங்கீர், அக்பர், ஷாஜகானின் அரசாங்க ஓவியர் முகமது பஹ்ருல்லாகான், ஷாஜகானின் மகன் தாரா ஷுக்கோ போன்றவர்களின் படங்களும் மொகலாயர் கால உருவப்படங்களின் மேன்மைக்கும் சிறப்புக்கும் இன்றும் நிலையான சான்றுகளாகும்.
மொகலாயர் கால உருவப்படக்கலை முற்றிலும் ஆண்பாலரைப் பற்றிய கலையாகும். பெண்பாலரைச் சித்தரிக்கவில்லை. பர்தா முறையே இதற்குக் காரணமாகும். உருவப்படங்களில் தக்க பின்னணியமைப்பு இருந்தது; தக்க வண்ணங்கள் இடப்பட்டன; துணியும் காகிதமும் படம் வரைவதற்குப் பயன்பட்டன; இருவகைத் தோற்ற முறைகள் கையாளப்பட்டன. சில உருவப்படஙக்ள் ஆட்களின் பக்கத் தோற்றத்தைக் காட்டுகின்றன. வேறு சில முன் தோற்றாத்தைக் காட்டுகின்றன. இவ்விரு முறைகளும் ஒரே காலத்தவை. முன்னது இந்திய பண்டைக்கலையைத் தழுவியது. பின்னது பாரசீகக் கலையைத் தழுவியது.
ஔரங்கசீப் காலத்தில் மொகலாய உருவப்படக்கலை பொலிவிழந்தது. 17 ஆம் நூற்றாண்டின் பிற்பகுதியில் பெரிதும் குன்றியது. அதே சமயத்தில் ஐரோப்பியர் வருகையால் ஐரோப்பியக் கலை முறை இந்தியாவில் புகுந்து சிறிது சிறிதாகப் பரவத்தொடங்கிற்று. ஓவியர்கள் அரசாஙக் ஆதரவை இழந்து செல்வர்களின் ஆதரவை நாடிச் சிதறிச் சென்று ஆங்காங்கு குடியேறினர். அவ்வாறு வெளியேறியவர்களில் சிலர் கோல்கொண்டாவிலும் பீஜப்பூரிரிலும் அகமத் நகரிலும் மொகலாய ஓவிய மரபைத் தழுவிய தக்கண ஓவிய மரபை நிறுவினர். மற்றவகை ஓவியங்களோடு உருவப்படங்களையும் வரைந்தனர். பீஜப்பூரும் கோல்கொண்டாவும் வீழ்ச்சியடைந்த பின்னர் இம்மரபு விஜயநகரப் பேரரசு காலத்தில் ஐதராபாத்,கடப்பை போன்ற இடங்களில் பரவியது
மேற்கோள்
பகுப்பு:இந்திய ஓவியப் பாணிகள்
ஜெஃப் ஹால்
ஜெஃப் ஹால்  (Geoff Hall , பிறப்பு: சூன் 1, 1941, இறப்பு: நவம்பர் 2 2009),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளில் கலந்து கொண்டுள்ளார். 1961-1965 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெஃப் ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 25, 2011.
நியூசிலாந்து தமிழர்
நியுசிலாந்து தமிழர் எனப்படுவோர் தமிழ்ப் பின்புலத்துடன் நியுசிலாந்து நாட்டில் வசிப்பவர்கள் ஆவர். நியுசிலாதில் 3000 தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.
விண்மீன் புள்ளி பக்கி
விண்மீன் புள்ளி பக்கி (Star-spotted nightjar)(கேப்ரிமுல்கசு இசுடெல்லடசு) என்பது கேப்ரிமுல்கிடே குடும்பத்தினைச் சார்ந்த ஓர் சிற்றினமாகும். இது எத்தியோப்பியா, கென்யா, சோமாலியா மற்றும் தெற்கு சூடானில் காணப்படுகிறது.
பூந்தளிர் (சிறுவர் இதழ்)
right|thumb|250px|பூந்தளிர் இதழின் அட்டைப்படம்-1980களில். பூந்தளிர் என்பது ஒரு சிறுவர் இதழ் ஆகும். இது 1984 ஆம் ஆண்டிலிருந்து வெளிவந்தது. இவ்விதழ் அதிகம் படக்கதைகளை உள்ளடக்கியது. இப்படக்கதைகளில் ஒரு சில அக்காலத்தில் மிகவும் பிரபல்யமானவை.
மேற்கோள்கள்
பகுப்பு:இதழ்கள் பகுப்பு:சிறுவருக்கான தமிழ் இதழ்கள் பகுப்பு:சிறுவர் இதழ்கள் பகுப்பு:1980 களில் வெளிவந்த தமிழ் இதழ்கள்
சத்பாய் வனவிலங்கு சரணாலயம்
சத்பாய் வனவிலங்கு சரணாலயம் (Chadpai Wildlife Sanctuary) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். 560 எக்டேர் (1400 ஏக்கர்) பரப்பளவில் பேகர்காட் மாவட்டத்தின் கீழுள்ள மோங்லா துணை மாவட்டத்தில் சத்பாய் வனவிலங்கு சரணாலயம்  அமைந்துள்ளது. 2012 ஆம் ஆண்டு சனவரி மாதம் 29 ஆம் தேதியன்று வங்காளதேச அரசாங்கத்தால் அதிகாரப்பூர்வமாக சத்பாய் வனவிலங்கு சரணாலயம் ஒரு வனவிலங்கு சரணாலயம் என அறிவிக்கப்பட்டது.
2012 ஆம் ஆண்டு வங்காளதேச அரசாங்கத்தின் கழுகு பாதுகாப்பு மண்டலம்-2 அட்டவணையின்படி இச்சரணலாயம் கழுகுகளுக்கான பாதுகாப்பான மண்டலங்களில் ஒன்றாகும். சத்பாய் சதுப்பு நிலம் வங்காளதேசத்தில் உள்ள டால்பின் சரணாலயங்களில் ஒன்றாகும்.
மேற்கோள்கள்
பகுப்பு:வங்காளதேசம் பகுப்பு:வங்காளதேச விலங்குக் காட்சியகங்கள்
சமயச் சுதந்திரம்
thumb|250px|Freedom of religion by country (Pew Research Center study, 2009). Light yellow: low restriction; red: very high restriction on freedom of religion.
காந்தி தேசிய நினைவு அறக்கட்டளை
மகாத்மா காந்தி தேசிய நினைவு அறக்கட்டளை (Mahatma Gandhi National Memorial Trust) (गाँधी स्मारक निधि), மகாத்மா காந்தியின் நினைவை இந்தியா முழுவதும் போற்றுவதற்காக 1949-ஆம் ஆண்டில் அமைக்கப்பட்டது. இந்த அறக்கட்டளையை இந்திய அரசின் நிர்வாகத்தில் உள்ளது. காந்தி தேசிய நினைவு அறக்கட்டளைக்கான துவக்க நிதியான நூற்றி முப்பது அமெரிக்க டாலர் மதிப்பில் பொது மக்களிடமிருந்து வசூலிக்கப்பட்டது. "
சமயச் சுதந்திரம்
சமயச் சுதந்திரம் அல்லது நம்பிக்கைக்கான சுதந்திரம் என்பது தனி நபர்கள் அல்லது சமுகங்கள் எந்த ஒரு சமயம் தொடர்பாகவும், பொதுவிலோ தனிப்பட்ட முறையிலோ, நம்பிக்கைகளை வைத்திருப்பதற்கும், வழிபடுவதற்கும், சடங்குகளை நடத்துவதற்குமான சுதந்திரம் ஆகும். இது எந்த ஒரு சமயம் அல்லது இறைவன் தொடர்பான நம்பிக்கையை வைத்திருக்காமல் இருப்பதற்குமான சுதந்திரமும் ஆகும்.
காந்தி தேசிய நினைவு அறக்கட்டளை
இந்த அறக்கட்டளைக்கு பொதுமக்கள் வழங்கிய நிதிக்கு மகாத்மா காந்தியின் உருவப்படம் கொண்ட இரசீதுகள் அச்சடிக்கப்பட்டது. ஆச்சார்ய கிருபளானி கையொப்பமிட்ட இரசீகள் வழங்கப்பட்டது.
சமயச் சுதந்திரம்
பல நாடுகளும், மக்களும் சமயச் சுதந்திரம் என்பது அடிப்படை மனித உரிமை என்று கருதுகின்றனர். அரச மதம் ஒன்றைக் கொண்ட நாடுகளில் சமயச் சுதந்திரம் என்பது, அரசு பிற சமயங்களையும் பின்பற்ற அனுமதிக்கும், பிற சமயங்களைக் கைக்கொள்வதற்காக அவர்கள் துன்புறுத்தப்பட மாட்டார்கள் என்றே பொருள்படும்.
காந்தி தேசிய நினைவு அறக்கட்டளை
இந்த அறக்கட்டளையின் நிதியின் மூலம் காந்தி பவன், தேசிய காந்தி அருங்காட்சியகம், காந்தி சமிதி, காந்தி அருங்காட்சியகம், மதுரை போன்ற நினைவிடங்கள் மற்றும் அருங்காட்சியகங்களை பராமரிக்கவும், புதிதாக காந்தி நினைவிடங்கள் கட்டவும் நிதியுதவிகள்  வழங்கப்படுகிறது. மேலும் காந்திய சிந்தனைகளை மக்களிடம் பரப்பவும் இந்த அறக்கட்டளை நிதியுதவி செய்யப்படுகிறது.
மேற்கோள்கள்
பகுப்பு:மகாத்மா காந்தி அறக்கட்டளைகள் பகுப்பு:மகாத்மா காந்தி
செதன் சண்டை (1940)
செதன் சண்டை (Battle of Sedan) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 12-14, 1940ல் நடந்த இச்சண்டையில் நாசி ஜெர்மனியின் படைகள் பிரெஞ்சுப் படைகளை முறியடித்து மியூசே ஆற்றைக் கடக்க செடான் நகரின் பாலங்களைக் கைப்பற்றின. இது இரண்டாம் செதன் சண்டை என்றும் அழைக்கப்படுகிறது. 1870ல் இதே இடத்தில் பிரான்சு-பிரஷ்யா போரின் போது நடந்த இன்னொரு சண்டையிலிருந்து வேறுபடுத்திக் காட்ட இவ்வாறு அழைக்கப்படுகிறது.
மே 10, 1940ல் ஜெர்மானியப் படைகள் பெல்ஜியம் மற்றும் பிரான்சின் மீது தங்களது தாக்குதலைத் தொடங்கின. பெல்ஜியத்தின் மீதான தாக்குதல் திசைதிருப்பும் தாக்குதலாகும். பெல்ஜியப் படைகளின் உதவிக்கு விரையும் நேச நாட்டுப் படைகளைப் பொறி வைத்துப் பிடிக்க ஜெர்மானிய தளபதிகள் திட்டமிட்டனர். நேச நாட்டுப் படைகள் பெல்ஜியத்துக்குச் சென்றவுடன், அவற்றின் பின்பகுதியில் ஆர்டென் காடு வழியாக ஜெர்மனியின் ஆர்மி குரூப் ஏ விரைந்து சென்று ஆங்கிலக் கால்வாய் கடற்கரையை அடைந்து விட வேண்டுமென்பது ஜெர்மானியர்களின் திட்டம். அதற்கு மியூசே ஆற்றைக் கடக்க வேண்டும். இத்திட்டம் நிறைவேற செடான் நகரின் அருகில் மியூசே ஆற்றின் மீதமைந்துள்ள பாலங்களைக் கைப்பற்றுவது அவசியமானது. மே 12ல் ஜெர்மானியப் படைகள் செடானைத் தாக்கின. ஜெர்மானிய வான்படையான லுஃப்ட்வாஃபே செடான் பாதுகாப்பு நிலைகளின் மீது விடாது குண்டு வீசித் தாக்கியது. இந்த குண்டுவீச்சு பிரெஞ்சுப் படைகளின் மன உறுதியைக் குலைத்தது. இதனால் அவர்களால் ஜெர்மானிய கவசப் படைகளின் அதிரடித் தாக்குதலை (பிளிட்ஸ்கிரெய்க்) சமாளிக்க முடியவில்லை. இரு நாட்கள் சண்டைக்குப் பிறகு செடான் நகரப் பாலங்கள் ஜெர்மானியர் வசமாகின. அவை வழியாக ஆற்றைக் கடந்து கடற்கரை நோக்கி ஜெர்மானிய படைப்பிரிவுகள் வேகமாக முன்னேறத் தொடங்கின. இந்தப் பாலங்களை குண்டு வீசி அழிக்க பிரிட்டிஷ் வான்படையும் பிரெஞ்சு வான்படையும் பல முறை முயன்று தோற்றன. அதேபோல பாலங்களை மீண்டும் கைப்பற்ற பிரெஞ்சு தரைப்படைகள் மேற்கொண்ட பல எதிர்த்தாக்குதல்கள் வெற்றி பெறவில்லை. பாலங்கள் ஜெர்மானியர் வசமே இருந்தன.
மே 20ல் ஜெர்மானியப் படைகள் கடற்கரையை அடைந்தன. பெல்ஜியத்துக்கு சென்ற நேச நாட்டுப் படைகள் முழுதும் சுற்றி வளைக்கப்பட்டன. அவற்றில் பல டன்கிர்க் துறைமுகத்திலிருந்து தப்பிச் சென்றாலும் பிரான்சின் வீழ்ச்சி உறுதியானது.
வெளி இணைப்புகள்
பகுப்பு: மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பிரான்சின் வரலாறு
காக்குமூர் சுடலைமாடசாமி கோயில்
காக்குமூர் சுடலைமாடசாமி கோயில் தமிழ்நாட்டில் கன்னியாகுமரி மாவட்டம், காக்குமூர் என்னும் ஊரில் அமைந்துள்ள கிராமக் கோயிலாகும்.
கன்னடமாருவ
கன்னடமாருவ இராகம் கருநாடக இசையில் பயன்படும் இராகங்களில் ஒன்றாகும். இது 53 ஆவது மேளகர்த்தா இராகமாகிய, "பிரம்ம" என்றழைக்கப் படும் 9 ஆவது சக்கரத்தின் 5 ஆவது மேளமாகிய கமனச்ரம இராகத்தின் ஜன்னிய இராகம் ஆகும்.
காக்குமூர் சுடலைமாடசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கன்னடமாருவ
இந்த இராகத்தில் ஷட்ஜம், அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2) காகலி நிஷாதம்  (நி3) ஆகிய சுரங்கள் வருகின்றன.
காக்குமூர் சுடலைமாடசாமி கோயில்
கோயில் அமைப்பு
இக்கோயிலில் சுடலைமாடசாமி சன்னதியும், பேச்சி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
கன்னடமாருவ
இவற்றையும் பார்க்கவும்
பகுப்பு:கமனாச்ரமாவின் ஜன்னிய இராகங்கள்
காக்குமூர் சுடலைமாடசாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பால்ட்டிமோர் மாங்குருவி
பால்ட்டிமோர் மாங்குருவி (Baltimore oriole; Icterus galbula) என்பது சிறிய பறவையும் கிழக்கு வட அமெரிக்காவில் பொதுவாகக் காணப்படும் புலம்பெயர் குஞ்சு பொரிக்கும் பறவையாகவும் உள்ளது. பால்ட்டிமோர் பிரபுவின் சின்னத்தின் நிறம் ஆண் பறவையின் நிறத்தை ஒத்திருப்பதால் அவரின் பெயரால் இப்பறவை அழைக்கப்படுகிறது.
மாங்குருவி மேரிலாந்து மாநிலப் பறவையாக பால்ட்டிமோர் மாங்குருவி காணப்படுகிறது.
வெளி இணைப்புகள்
பகுப்பு:அமெரிக்கப் பறவைகள்
நீர் தோசை
கண்ணோட்டம்
நீர் என்பது துலு மொழியில் தண்ணீருக்கான சொல்.
மற்ற தோசைகளைப் போலல்லாமல் நீர் தோசை இதன் எளிய தயாரிப்பு முறை மற்றும் நொதித்தல் இல்லாமையால் பெயர் பெற்றது. வழக்கமாக நீர் தோசை தேங்காய் சட்னி, சாம்பார், சாகு மற்றும் கோழி, மட்டன், மீன் மற்றும் முட்டை கறி போன்ற அசைவ உணவுகளுடன் வழங்கப்படுகிறது.
தேவையான பொருட்கள்
நீர் தோசையில் பல வேறுபாடுகள் இருந்தாலும், இவை அனைத்திற்கும் பொதுவான இரண்டு அடிப்படை பொருட்கள் ஊறவைத்த அரிசி (அல்லது அரிசி மாவு) மற்றும் உப்பு ஆகும்.
வெளி இணைப்புகள்
பகுப்பு:கர்நாடகப் பண்பாடு பகுப்பு:கர்நாடக சமையல்
அல்பெரென் துய்மாசு
அல்பெரென் துய்மாசு (Alperen Duymaz) (பிறப்பு: 3 நவம்பர் 1992) என்பவர் துருக்கிய நாட்டு நடிகர் மற்றும் வடிவழகர் ஆவார். இவர் 2015 ஆம் ஆண்டு 'ஏசி ஆக்' என்ற தொடர் மூலம் நடிப்புத்துறைக்கு அறிமுகமானார். அதை தொடர்ந்து டட்லே கோக் யலஞ்சலர் (2015-2016), போட்ரம் மசாலி (2016-2017),  சுகூர் (2018), ஜெம்ஹேரி (2020), சொன் யாஸ் (2021) போன்ற தொடர்களில் நடித்ததன் மூலம் துருக்கியில் அறியப்படும் நடிகர் ஆனார். இவர் 2018 ஆம் ஆண்டு 'திரேனிச் கரடே' என்ற திரைப்படத்திலும் நடித்துள்ளார் என்பது குறிப்பிடத்தக்கது.
வாழ்க்கை
துய்மாசு 3 நவம்பர் 1992 ஆம் ஆண்டில் துருக்கியில் உள்ள அங்காராவில் பிறந்தார். தனது உயர்நிலைப் பள்ளி ஆண்டுகளில் இசை மற்றும் வடிவழகர் துறையில் ஆர்வம் காட்டினார். அதை தொடர்ந்து அங்காரா மாநிலத்தில் உள்ள ஹசெட்டெப் பல்கலைக்கழகத்தில் கலைத்துறையில் பட்டம் பெற்றார். 2020 ஆம் ஆண்டு 'குப்ரா கெல்கிட்' என்ற பெண்ணை திருமணம் செய்துகொண்டார்.
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:துருக்கிய தொலைக்காட்சி நடிகர்கள் பகுப்பு:துருக்கிய திரைப்பட நடிகர்கள் பகுப்பு:துருக்கிய ஆண் மாதிரிகள்
ஏங்கரெஜ்
ஏங்கரேஜ் (Anchorage) அலாஸ்காவின் மிகப்பெரிய நகரம் ஆகும். அலாஸ்காவின் தென்பகுதியில் அமைந்த இந்நகரில் 282,813 மக்கள் வசிக்கின்றனர். அலாஸ்கா மக்களில் 40% ஏங்கரேஜில் வசிக்கின்றனர்.
பகுப்பு:அலாஸ்கா பகுப்பு:அமெரிக்க நகரங்கள் பகுப்பு:நகரம் தொடர்பான குறுங்கட்டுரைகள்
புத்ராஜெயா
புத்திராசெயா அல்லது புத்திரா செயா (மலாய்:Putrajaya; ஆங்கிலம்:Putrajaya; சீனம்:布城; சமசுகிருதம்: पुत्र जया; சாவி: ڤوتراجاي) என்பது மலேசியாவில் திட்டமிட்டுக் கட்டப்பட்ட ஒரு நவீன நகரமாகும். 1999-ஆம் ஆண்டு முதல் மலேசியாவின் நிருவாகத் தலைநகரமாகச் செயல்படுகிறது.
அதிகாரப்பூர்வமாக புத்திராசெயா கூட்டரசுப் பிரதேசம் (மலாய்:Wilayah Persekutuan Putrajaya; ஆங்கிலம்: Federal Territory of Putrajaya) என்று அழைக்கப்படுகிறது. கோலாலம்பூர் மாநகருக்கு தெற்கே அமைந்துள்ள இந்த நகரம், மலேசிய அரசாங்கத்தின் அலுவல் மையமாகும். 2005-ஆம் ஆண்டு முதல் அனைத்து அமைச்சுகளும் கோலாலம்பூர் மாநகரத்தில் இருந்து புத்திராசெயாவிற்கு மாற்றம் செய்யப் பட்டன.
வரலாறு
புத்திராசெயாவின் கட்டுமானம் 1995 ஆகத்து மாதம் தொடங்கியது. 2001 பிப்ரவரி 1-ஆம் தேதி முடிக்கப்பட்டது. கட்டுமானச் செல்வு $8.1 பில்லியன் அமெரிக்க டாலர் (US Dollar); (மலேசிய ரிங்கிட்: 36.26 பில்லியன்).
மலேசிய பல்லூடகப் பெருவழி (Multimedia Super Corridor - MSC) திட்டத்தில் புத்திராசெயாவும் ஒரு பகுதியாகும். இந்தத் திட்டம், கிள்ளான் பள்ளத்தாக்கை உள்ளடக்கிய ஒரு சிறப்புப் பொருளாதார மண்டலமாகும். மலேசியப் பல்லூடகப் பெருவழி என்பது மலேசியாவை நவீனப் படுத்தும் வகையில் உருவாக்கப்பட்ட ஒரு திட்டமாகும். 1996 பிப்ரவரி மாதம் 12-ஆம் தேதி, அப்போதைய பிரதமர் மகாதீர் பின் முகமது அதிகாரப் பூர்வமாக, இந்தத் திட்டத்தைத் திறந்து வைத்தார்.
பொது
மலேசியாவின் அரசியலமைப்பின்படி கோலாலம்பூர் மாநகரம், இன்றும் மலேசியாவின் தேசியத் தலைநகரமாக உள்ளது. மேலும் இந்தக் கோலாலம்பூர் மாநகரம் யாங் டி பெர்துவான் அகோங் அவர்களின் அரச நகரமாகவும் விளங்குகிறது. மற்றும் மலேசியாவின் நாடாளுமன்றத்தின் அவைக் கூடமாகவும்; நாட்டின் வணிகம் மற்றும் நிதி மையமாகவும் உள்ளது.
2001 பிப்ரவரி 1-ஆம் தேதி புத்ராஜெயா மலேசியாவின் மூன்றாவது கூட்டாட்சிப் பிரதேசமாக மாறியது. 1974-ஆம் ஆண்டில் கோலாலம்பூர் முதல் கூட்டாட்சிப் பிரதேசமாகவும்; அடுத்து 1984-ஆம் ஆண்டில் லபுவான் இரண்டாவது கூட்டாட்சிப் பிரதேசமாகவும் மாறின.
புத்ராஜெயா எனும் பெயர் மலேசிய நாட்டின் முதல் பிரதமர் துங்கு அப்துல் ரகுமான் (Tunku Abdul Rahman) அவர்களை நினைவுகூறும் வகையில் தேர்ந்தெடுக்கப்பட்டது. ‘புத்ரா’ (Putra) என்னும் சொல் சமசுகிருதத்தில் புத்திரர் என பொருள் படும். ‘ஜெயா’ எனும் சொல் வெற்றியைக் குறிக்கின்றது.
alt=Putrajaya signage|thumb|புத்ராஜெயா அடையாளம்
பிராங் பெசார்
1920-ஆம் ஆண்டுகளில் காடுகளாக இருந்த இந்தப் பகுதி, பிரித்தானியர் ஆட்சிக் காலத்தின் பொது, ரப்பர் தோட்டப் பகுதிகளாக உருவாக்கப்பட்டது. இந்தத் தோட்டப் பகுதியை பிராங் பெசார் (Prang Besar) என்று அழைத்தனர். இந்தத் தோட்டப் பகுதியில் பிரிட்டனின் முதலாம் உலகப் போரின் காலத்தில் இங்கு ஒரு போர் நடந்தது. அதனால் இந்தப் பகுதிக்கு பெராங் பெசார் (பெரிய போர்) எனும் பெயர் சூட்டப்பட்டது. பெராங் பெசார் என்பது காலப் போக்கில் பிராங் பெசார் என்று திரிபு அடைந்தது.
1975-ஆம் ஆண்டு வரை இந்தப் பகுதி உலு லங்காட் மாவட்டத்தின் கீழ் செயல்பட்டது. பின்னர் காஜாங் மாவட்டத்தின் அதிகாரத்திற்கு மாற்றப்பட்டது. பின்னர் மலேசியாவின் 4-ஆவது பிரதமரான மகாதீர் பின் முகமது, நெரிசலான கோலாலம்பூர் மாநகரத்தில் இருந்த நடுவண் அரசாங்க அலுவலகங்களை வேறு இடத்திற்கு மாற்றுவதற்குத் திட்டமிட்டார்.
அதற்காக இரண்டு இடங்கள் முன்மொழியப்பட்டன. முதலாவது இடம் பகாங் மாநில எல்லையில் உள்ள ஜாண்டா பாக்யிக் (Janda Baik) எனும் இடம். இரண்டாவது இடம் பிராங் பெசார். அந்த இரு இடங்களில், பிராங் பெசார் தேர்தெடுக்கப்பட்டது.
thumb|புத்ராஜெயா சின்னம்
அதனைத் தொடர்ந்து 1990-ஆம் ஆண்டுகளில் மலேசிய அரசாங்கம், சிலாங்கூர் மாநில அரசிடம் இருந்து 11,320 ஏக்கர் பரப்பளவு (45.8 கி.மீ.2) கொண்ட பெராங் பெசார் நிலப் பகுதியை வாங்கியது.
புத்ராஜெயா நிர்மாணிப்பு
இதன் நிர்மாணிப்புகள் அனைத்தும் உள்ளூர் நிபுணர்களால் திட்டமிடப்பட்டு, கட்டுமானப் பணிகள் தொடங்கப் பட்டன. கட்டுமானத்தின் பொழுது 10 விழுக்காட்டுப் பொருட்கள் மட்டுமே வெளியூரில் இருந்து இறக்குமதி செய்யப்பட்டன. மற்றவை அனைத்தும் உள்ளூரில் தயாரிக்கப்பட்ட பொருட்கள்.
போக்குவரத்து தொடர்புமுறை
புத்ராஜெயாவை சாலை மற்றும் இரயில் வழிகளில் வந்து அடையலாம். கோலாலம்பூரையும் புத்ராஜெயாவையும் இணைக்க மேக்ஸ் (MEX Highway) நெடுஞ்சாலை கட்டப்பட்டது.
2002-ஆம் ஆண்டு முதல் கே.எல்.ஐ.ஏ. டிரான்சிட் (KLIA Transit) என அழைக்கப்படும் இரயில் சேவை தொடங்கப்பட்டது. இதன் வழி கோலாலம்பூர் பன்னாட்டு வானூர்தி நிலையம் (KLIA) எனும் அனைத்துலக விமான நிலையத்தையும் கோலாலம்பூர் மாநகரையும் எளிதில் சென்று அடைய முடியும்.
மக்கள் தொகை
2020-ஆம் ஆண்டில் புத்ராஜெயாவின் மக்கள் தொகை 109,202 ஆகும். இவர்களில் மலாய்க்காரர்கள் 97.9%; சீனர்கள் 0.6%; இந்தியர்கள் 1.2%; மற்ற இனத்தவர்கள் 0.2%.
சுகாதாரம்
புத்ராஜெயா மருத்துவமனை மற்றும் தேசியப் புற்றுநோய் மையம் ஆகியவை புத்ராஜெயாவில் உள்ள முக்கிய மருத்துவ மையங்கள் ஆகும்.
புத்ராஜெயா மருத்துவமனை 2005-ஆம் ஆண்டு செயல் படத் தொடங்கியது. தேசியப் புற்றுநோய் மையம் 2013 செப்டம்பர் மாதம் 2-ஆம் தேதி செயல் படத் தொடங்கியது.
அரசாங்கக் கட்டடங்கள்
• பெர்டானா புத்ரா - (Perdana Putra) பிரதமர் அலுவலகம்
• ஸ்ரீ பெர்டானா - (Seri Perdana) பிரதமரின் அதிகாரபுர இல்லம்
• ஸ்ரீ சத்ரியா - (Seri Satria) துணை பிரதமரின் அதிகாரபுர இல்லம்
• மெலாவதி அரண்மனை - (Istana Melawati)
• டாருல் ஏசான் அரண்மனை - (Istana Darul Ehsan)
• புத்ராஜெயா அனைத்துலக மாநாட்டு மையம் - (Putrajaya International Convention Centre)
• புத்ராஜெயா மசூதி - (Putra Mosque)
புத்ராஜெயாவில் செயல்படும் அமைச்சுக்கள்
• மலேசிய தொழில்முனைவர் மேம்பாட்டு அமைச்சு
• மலேசிய பெண்கள், குடும்பம் மற்றும் சமூக அமைச்சு
• மலேசிய சுற்றுலா, கலை மற்றும் பண்பாடு அமைச்சு
• மலேசிய பொருளாதார விவகார அமைச்சு
தீண்டாமை ஒழிப்பு வெகுஜன இயக்கம்
சாதியத்தை, சாதிய ஒடுக்குமுறையை, தீண்டாமையை எதிர்க்கும் பரந்துபட்ட அமைப்புக்களின் கூட்டமைப்பாக தீண்டாமை ஒழிப்பு வெகுஜன இயக்கம் 1966-1967 ஆம் ஆண்டுகள் காலப்பகுதியில் உருவானது. குறிப்பாக பொதுவுடமைவாதிகளும், பொதுவுடமைக் கொள்கைச் சரா ஜனநாயக முற்போக்காளர்களும் ஒருங்கே இனைந்து செயற்படக்கூடிய தளமாக இந்த இயக்கம் உருவாக்கப்பட்டது. இந்த இயக்கத்தின் முதல் மாநாடு 1967-10-21 அன்று யாழில் நடைபெற்றது. எஸ். ரி. என். நாகரட்ணம் தலைவராகத் தெரிவு செய்யப்பட்டார்.
விளைவுகள்
பொது இடங்களில் தீண்டாமையை ஒழிப்பதில் தீண்டாமை ஒழிப்பு வெகுஜன இயக்கம் முக்கிய பங்காற்றியது.
மேற்கோள்கள்
பகுப்பு:இலங்கையில் சாதியத்துக்கு எதிரான போராட்டங்கள் பகுப்பு:தமிழ்ச் சமூகத்தில் சாதிய எதிர்ப்பு இயக்கம்
ஜான் ஹால்போர்ட்
ஜான் ஹால்போர்ட்  (John Halford , பிறப்பு: ஏப்ரல் 21, 1846, இறப்பு: ஏப்ரல் 1 1901),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1870-1874 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹால்போர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 25, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1846 பிறப்புகள் பகுப்பு:1901 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
இசுரோ தொலையளவியல், கண்காணிப்பு, கட்டளை வலைப்பிணையம்
ஏந்துகள்
நவம்பர் 2013 நிலவரப்படி, ISTRAC பல பின்வரும் ஏந்துகளைக் கொண்டுள்ளது.
திட்டப்பணி
இசுட்டிராக்கின் திட்டப்பணி பின்வருவனவற்றை உள்ளடக்கியுள்ளது.
தரை நிலையங்கள்
இசுட்டிராக் பின்வரும் தொலையளவியல், கண்காணிப்பு, கட்டளை சார்ந்த (TTC) தரை நிலையங்களைக் கொண்டுள்ளதுஃ
வெளி இணைப்புகள்
பகுப்பு:இந்திய விண்வெளித் துறை பகுப்பு:இந்திய விண்வெளித் திட்டங்கள்
எட்டுத்தொகை தொகுப்பு
சங்க நூல்களை எட்டுத்தொகை என்றும், பத்துப்பாட்டு என்றும் பகுத்துக் காண்கின்றனர். பத்துப்பாட்டுத் தொகுப்பில் உள்ள 10(௧௦) பாட்டுகளும் தனித்தனி முழுமையான பாட்டுகள். எட்டுத்தொகையில் உள்ள எட்டு (௮) நூல்களும் தொகைநூல்கள். அதாவது தொகுக்கப்பட்ட நூல்கள். பல புலவர்கள் பாடிய பாடல்கள் ஒவ்வொரு தொகுப்பிலும் உள்ளன. ஒவ்வொரு நூலையும் தொகுத்தவர் யார்? தொகுக்க உதவியவர் யார்? என்னும் செய்திகளை இங்குள்ள பட்டியலில் காணலாம்.
பகுப்பு:எட்டுத்தொகை
சந்தீப் கிசன்
சந்தீப் கிசன் (సందీప్ కిషన్; பிறப்பு மே 7, 1987), ஒரு தெலுங்குத் திரைப்பட நடிகர். கிசன், 2008-ம் ஆண்டு வெளியான வாரணம் ஆயிரம் திரைப்படத்தில் கௌதம் வாசுதேவ் மேனனிடம் உதவி இயக்குநராக பணியாற்றினார். அதன்பிறகு, ஐதராபாத்திற்கு சென்றார். "செல் போன் லு பேலன்ஸ்" என்ற பாடலை "இதிகா ஆசப்பட்டாவ்" என்ற திரைப்படத்தில் பாடினார். "சினேக கீதம்" என்ற தெலுங்குத் திரைப்படத்தில் நடிகராக அறிமுகமானார்.
சான்றுகள்
பகுப்பு:தெலுங்குத் திரைப்பட நடிகர்கள் பகுப்பு:வாழும் நபர்கள் பகுப்பு:தெலுங்கு நடிகர்கள் பகுப்பு:1987 பிறப்புகள் பகுப்பு:விளம்பர நடிகர்கள் பகுப்பு:தெலுங்கு மக்கள் பகுப்பு:சென்னை நடிகர்கள்
சுறவம் (இராசி)
சுறவம் (இராசியின் குறியீடு:, சமசுகிருதம்: மகரம்) என்பது முதலை போன்ற உடல் கொண்டு, ஆட்டின் தலை கொண்ட உயிரினமாக சித்தரிப்பர். 12 இராசிகளில் பத்தாவது இராசியாக கருதப்படுகிறது. இது விண்ணின் 270 முதல் 300 பாகைகளை குறிக்கும் (270°≤
λ
<300º).
மேற்கத்திய சோதிடம்
மேற்கத்திய சோதிட நூல்கள் படி திசம்பர் 22 முதல் சனவரி 19 வரை (இரு நாட்களும் உட்பட) பிறந்தோரை சுறவ இராசியினர் என்று அழைப்பர்.
கோள்
இந்த இராசிக்கான அதிபதி சனி என்றும் உரைப்பர்.
புற இணைப்புகள்
பகுப்பு:தமிழ் மாதங்கள் பகுப்பு:இராசிகள்
என். வி. கிருஷ்ணவாரியர்
வாரியர் பல இந்திய மொழிகளில் எழுதியவர். வெள்ளையனே வெளியேறு இயக்கக் காலத்தில், சுதந்திர பாரதம் என்ற நாளிதழை வெளியிட்டார். மாத்ருபூமி என்ற மலையாள நாளிதழின் ஆசிரியராகப் பல ஆண்டுகள் பணியாற்றினார்.
வெளி இணைப்புகள்
பகுப்பு:மலையாளக் கவிஞர்கள் பகுப்பு:மலையாள எழுத்தாளர்கள் பகுப்பு:1911 பிறப்புகள் பகுப்பு:1989 இறப்புகள் பகுப்பு:கேரள எழுத்தாளர்கள்
பாரதியார் விருது
பாரதியார் விருது என்பது தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் ஆண்டுதோறும் பாரதியார் நெறி பரப்பும் தகமையாளர்களில் ஒருவரைத் தேர்வு செய்து வழங்கப்படும் விருதாகும். தமிழ்நாடு அரசின் தமிழ் வளர்ச்சிப் பண்பாட்டுத்துறை அரசாணை எண்.32, நாஅள் 08-12-1997 மூலம் 1997 ஆண்டிலிருந்து இவ்விருது வழங்கப்படுகிறது. 1997 ஆம் ஆண்டில் ரூபாய் இருபதாயிரம் பணமுடிப்பும் தகுதியுரையும் வழங்கப்பட்டது. 1998 ஆம் ஆண்டிலிருந்து ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.
விருது பெற்றவர்கள் பட்டியல்
குறிப்பு
மேற்கோள்கள்
பகுப்பு:தமிழ் வளர்ச்சித் துறை விருதுகள்
குடிமையியல் சட்டம்
குடிமையியல் சட்டம்  (civil law அல்லது civilian law) (இந்திய வழக்கு:உரிமையியல்) என்பது இரு பொருள்படும். முதன்மையாக உலக சட்ட முறைமைகளில் ஒன்றாக மேற்கு ஐரோப்பாவில் உருவான ஒரு சட்ட முறைமை ஆகும். பழமை வாய்ந்த உரோமானியச் சட்டத்தின் கட்டமைப்பினுள் இந்த முறைமை அமைக்கப்பட்டுள்ளது. இதன் சிறப்பியல்பு மேற்கோளிடும் வகையில் கருக் கொள்கைகளை சட்டத்தொகுப்பாக வெளியிட்டுள்ளதுதாகும். இதுவே சட்டத்திற்கான முதன்மை வளமாகும். இதற்கு எதிராக பொதுச் சட்டத்தில் சட்டக் கட்டமைப்பு நீதிபதிகள் உருவாக்கிய தீர்ப்புகள் மூலம் அமைக்கப்பட்டுள்ளது. பொதுச் சட்டத்தில் ஒரே போன்ற வழக்குக்கு இருவேறு தீர்ப்புகள் இருக்க இயலாது என்ற கொள்கையின் அடிப்படையில் முன்காட்டு முன்னுரிமை பெறுகிறது. குடிமையியல் சட்ட முறைமை செருமனி, பிரான்சு, ஐரோப்பிய நாடுகளின் குடிமைப்பட்டிருந்த நாடுகள் மற்றும் சில ஆசிய நாடுகளில் பின்பற்றப்படுகிறது. இலத்தீன் அமெரிக்கா மற்றும் ஆபிரிக்காவிலும் உள்ள சில நாடுகள் இந்த முறைமையைப் பின்பற்றுகின்றன.
இரண்டாவது பொருளாக குடிமையியல் சட்டம் என்பது அனைத்து நாடுகளிலும் உள்ள சட்ட முறைமைகளில் ஒரு பகுதியாகும். இது குற்றவியல் சட்டத்திற்கு மாறானது. இரு நபர்களுக்கு அல்லது அமைப்பு/நிறுவனங்களுக்கு இடையே உள்ள பிணக்குகளைத் தீர்ப்பது குறித்ததாகும். காட்டாக, எல்லைத் தகராறுகள், விபத்து நட்ட ஈடுகள் போன்றன. ஒரு சாலை விபத்தில் தமது கவனக்குறைவால் விபத்து ஏற்படுத்தியக் குற்றத்திற்காக காவல்துறையினர் குற்றவியல் சட்டத்தினைப் பயன்படுத்துவர்; விபத்தில் ஊனமுற்றவர்/இறந்தவர் குடும்பம் நட்ட ஈடு பெறுவது குடிமையியல் சட்டத்தின்படி ஆகும்.
மேற்கோள்கள்
பகுப்பு:சட்ட முறைமைகள்
சாம்பல் பக்கி
சாம்பல் பக்கி (Grey nightjar)(கேப்ரிமுல்கசு ஜோட்கா) என்பது கிழக்கு ஆசியாவில் காணப்படும் பக்கிகளுள் ஒன்றாகும். இது சில சமயங்களில் இதன் தெற்கு ஆசிய உறவினரான காட்டுப் பக்கியின் (கே. இண்டிகசு) துணையினமாகக் கருதப்படுகிறது.
பொன்னேரி கன்னிமார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செ. நாகலிங்கம்
செல்லப்பா நாகலிங்கம் (Chellappah Nagalingam மச, அக்டோபர் 25, 1893 - அக்டோபர் 25, 1958), இலங்கையின் ஒரு முதன்மையான சட்டத்தரணியும், நீதிபதியும் ஆவார். இலங்கை மீயுயர் நீதிமன்றத்தின் ஒரு நீதியரசராக இருந்த அவர், 1954 இல் இலங்கையின் பதில் மகாதேசாதிபதியாகப் பணியாற்றினார். அத்துடன் இலங்கையின் பதில் பிரதம நீதியரசராகவும், பதில் சட்டத்துறைச் செயலாளராகவும், பதில் சட்டமாஅதிபராகவும் பணியாற்றியிருந்தார். அவரே இலங்கையின் மீயுயர் நீதிமன்றத்தின் நீதிபதிகள் குழாமுக்கு நியமிக்கப்பட்ட முதலாவது இலங்கைத் தமிழரும் ஆவார்.
வாழ்க்கைச் சுருக்கம்
நாகலிங்கம் அக்டோபர் 25, 1893 இல் யாழ்ப்பாண மாவட்டத்தில் உரும்பராய் என்ற ஊரில் செல்லப்பா, மீனாட்சி ஆகியோருக்குப் பிறந்தார். இவரது நான்கு சகோதரர்களில் செ. சுந்தரலிங்கம் அமைச்சராகவும், நாடாளுமன்ற உறுப்பினராகவும் இருந்தவர். செ. பஞ்சலிங்கம் மருத்துவராகவும், செ. அமிர்தலிங்கம் இலங்கை மீன்பிடித் திணைக்களத்தின் பணிப்பாளராகவும், செ. தியாகலிங்கம் பிரபல வழக்கறிஞராகவும் இருந்தவர்கள். யாழ் பரி யோவான் கல்லூரி, பின்னர் கொழும்பு ரோயல் கல்லூரி ஆகியவற்றில் கல்வி கற்ற நாகலிங்கம் பின்னர் இலங்கை சட்டக் கல்லூரியில் பயின்று 1917 ஆம் ஆண்டில் வழக்கறிஞர் ஆனார்.
ஞானம் வைத்திலிங்கம் என்பவரைத் திருமணம் புரிந்த நாகலிங்கத்திற்கு இரன்டு ஆண் பிள்ளைகளும் (யோகலிங்கம், பக்திலிங்கம்), நான்கு பெண்களும் (மகேசுவரி, சர்வேசுவரி, விக்னேசுவரி, நந்தேசுவரி) உள்ளனர்.
பணி
இலங்கை வழக்குரைஞர் கழகத்தில் சேர்த்துக்கொள்ளப்பட்ட நாகலிங்கம் 1937 ஆம் ஆண்டு வரை கொழும்பில் சட்ட வல்லுனராகப் பணியாற்றினார். 1938 இல் கொழும்புக்கான கூடுதல் மாவட்ட நீதிபதியாக நியமிக்கப்பட்டார். 1941 முதல் கண்டி மாவட்ட நீதிபதியாகவும், 1946 இல் பதில் சட்டமா அதிபராகவும் பதவியில் இருந்தார். 1946 ஆம் ஆண்டில் மன்னர் வழக்கறிஞராக நியமிக்கப்பட்டார். 1947 ஆம் ஆண்டில் பதில் சட்டச் செயலாளராகப் பொறுப்பேற்று இலங்கை அரசாங்க சபையின் அதிகாரபூர்வ உறுப்பினராகவும், அமைச்சரவைப் பதவிக்கு ஒப்பான தகுதியான நீதித்துறைக் குழுமத்திற்கு தலைவராகவும் ஆனார். 1947 இல் மீயுயர் நீதிமன்ற நீதியரசர் ஆனார். இப்பதவியை ஏற்ற முதலாவது தமிழர் இவராவார். பல தடவைகள் இவர் இலங்கையின் பதில் தலைமை நீதிபதியாகப் பதவியில் இருந்திருக்கிறார். 1954 ஆம் ஆண்டில் ஹெர்வால்ட் ராம்ஸ்போத்தம், முதலாம் சோல்பரி பிரபு நாட்டில் இல்லாத போது பதில் மகா தேசாதிபதியாகப் பதவியில் இருந்தார்.
கொழும்பு இந்துக் கல்லூரியை நிறுவிய "இந்து கல்விக் கழகத்தின்" ஆரம்பகால உறுப்பினராகவும் நாகலிங்கம் சேவையாற்றினார்.
உசாத்துணை
பகுப்பு:இலங்கைத் தமிழ் நீதிபதிகள் பகுப்பு:1893 பிறப்புகள் பகுப்பு:1958 இறப்புகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கை அரசாங்க சபை உறுப்பினர்கள் பகுப்பு:இலங்கையின் நிறைவேற்றுப் பேரவை உறுப்பினர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கையின் சட்டமா அதிபர்கள் பகுப்பு:இலங்கையின் மகா தேசாதிபதிகள் பகுப்பு:இலங்கையின் வட மாகாண நபர்கள்
நாகர்கள், புராணம்
நாகர்கள் (Nāga) (IAST: nāgá; சமஸ்கிருதம்: नाग) சமணம் மற்றும் இந்து சமய புராணங்களில் தெய்வீக சக்தியுள்ள தேவதைகளாக நாகப்பாம்புகள் கருதப்படுகின்றன. ஆண் பாம்புகள் நாகர்கள் என்றும் பெண் பாம்புகள் நாகினிகள் என்றும் அழைக்கப்படுகின்றன. தேவர்களின் அரசனான இந்திரன், நாகர்களின் நண்பர் ஆவார். பல்லாண்டுகளாக நாக வழிபாடு  இந்து சமய வழக்கமாக உள்ளது. நாகங்களை சர்ப்பம்   என்றும் அழைப்பர். தேவர்களும், அசுரர்களும் அமிர்தத்தைப் பெற திருப்பாற்கடலில், மந்தர மலையை நிறுவிக் கடைவதற்கு  வாசுகியைக் கயிறாகப் பயன்படுத்தினர். நாகர்களின் இருப்பிடம் பாதாள லோகம் எனப்படுகிறது. இந்தியா, நேபாளம் போன்ற நாடுகளில் நாக பஞ்சமி அன்று நாக வழிபாடு சிறப்பாக நடைபெறுகிறது.
புராண & மகாபாரதக் குறிப்புகள்
காசிபர் - கத்ரு இணையருக்கு பிறந்த ஆயிரத்திற்கும் மேற்பட்ட நாகங்களில் அதிக சக்தி உடையவர்களில் ஆதிசேஷன், வாசுகி, தட்சகன், மானசா, கார்க்கோடகன் மற்றும்  குளிகன் ஆவர். தீயிட்டு அழித்து காண்டவப்பிரஸ்தம் நகரை உருவாக்க காரணமான அருச்சுன்னை பழி வாங்க தட்சகனும் அவர் மகனும் குருச்சேத்திரப் போர் வரை கர்ணனை ஊக்குவித்தனர். நாகங்களை கொல்வதற்கான ஜனமேஜயனின் நாக வேள்வியில், நாகங்களின் சகோதரியான ஜரத்காருவிற்கு பிறந்த ஆஸ்திகர் என்ற இளம் வயது முனிகுமாரன் காப்பாற்றி விடுகிறார்.
இந்து சமயத்தில் நாக வழிபாடு
thumb|right|தென்னிந்தியாவில் நாகப் பிரதிட்டை
நாகங்கள் சிவனின் அணிகலன்களாகவும், விஷ்ணுவின் படுக்கையாகவும் காட்சியளிக்கிறது. நாகங்கள் தொடர்பான கதைகள் தெற்கு மற்றும் தென் கிழக்கு ஆசியாவில், குறிப்பாக இந்தியா மற்றும் நேபாள நாடுகளில் பிரபலமாக உள்ளது. இந்தியாவில் நாகங்கள் நல்ல மழை வளம், இனப்பெருக்கம், வெள்ளம், பஞ்சம் ஆகியவற்றுக்கு காரணமானவர்கள் என்றும், ஆறுகள், குளங்கள் போன்ற நீர்நிலைகளை காப்பவர்கள் என்ற நம்பிக்கையுள்ளது. இந்து நம்பிக்கைகளின் படி நாகங்களை கொன்றால் அல்லது காயப்படுத்தினால் அவைகளால் மனிதர்களுக்கு தீயது நடக்கும் என்ற நம்பிக்கை உள்ளதால், பெரும்பாலும் வீடுகளில் பாம்புகள் வந்தாலும், அதனைக் கொல்லாமல், பிடித்து காட்டிற்குள் விட்டு விடுவார்கள்.
ஜாதகத்தில் நாக தோசம் உள்ளவர்கள், அதனை நீக்க நாகத்தை பிரதிட்டை செய்து நாக வழிபாடு செய்வதால் மகப்பேறு, செல்வம் பெறுவதுடன் காரியத் தடைகளும் நீங்கப்படுகிறது என நம்புகிறார்க்ள். .
தென்னிந்தியாவில் குழந்தை பேறு கிடைக்க வேண்டி, அரசமரமும், வேப்ப மரமும் ஒருசேரக் கூடிய இடத்தில் பிள்ளையாரைச் சுற்றியுள்ள நாக தேவதைகளுக்கு பால், முட்டை போன்றவைகள் படையலிட்டு நாகங்களை வழிபடும் பழக்கம் பல்லாண்டுகளாக உள்ளது.
நாக இன மக்கள்
கேரளா மாநிலத்தின் நாயர் சமூகத்தினர் தங்களை நாகர்களின் வழித்தோன்றல்கள் எனக் அழைத்துக் கொள்கின்றனர். மேலும் இந்தியாவின் நாகலாந்து மாநில மக்கள் தங்களை நாகர் இன மக்கள் என அழைத்துக் கொள்கின்றனர்.
ஊடகங்களில்
ஊடகங்களில் நாக தேவதைகள் தொடர்பான திரைப்படங்கள், தொலைக்காட்சித் தொடர்கள் வந்து கொண்டிருக்கிறது.
மேலும் படிக்க
பகுப்பு:இந்து சமய தொன்மவியல் இனக்குழுக்கள் பகுப்பு:இந்திய தொன்மவியல் பகுப்பு:இந்து புராணகால உயிரினங்கள் பகுப்பு:இந்து தொன்மவியல் மாந்தர்
அசாம் கூர்வாய்த் தேரை
அசாம் ஊதுபை தவளை அல்லது அசாம் கூர்வாய்த் தேரை என்றும் அழைக்கப்படும் கலோலா அசாமென்சிசு (Kaloula assamensis) இந்தியாவில் வடகிழக்கு மாநிலங்களான அசாம், அருணாச்சலப் பிரதேசம் மற்றும் மேற்கு வங்கத்தில் காணப்படுகிறது.
சரகம்
அசாமின் சோணித்பூர் மாவட்டத்தில், மஜ்பத், நமேரி தேசியப் பூங்கா மற்றும் ஒராங் தேசியப் பூங்கா ஆகியவற்றில் கலோலா அசாமென்சிசு காணப்படுவதாகப் பதிவு செய்யப்பட்டுள்ளது. இது மேற்கு அசாமில் உள்ள போங்கைகாவொனிலும் காணப்பட்டது. மேலும் அருணாச்சல பிரதேசம், கிழக்கு கமெங் மாவட்டம், மற்றும் மேற்கு வங்கம் போங் பசுதி கிராமம், சிலாபட்டா மலைத்தொடரிலும் தெற்கு பூட்டானிலும் காணப்படுகிறது.
வெளி இணைப்புகள்
பகுப்பு:தவளைகள்